open-index/open-wikipedia-markdown huggingface dataset:
Mustelidae

Os **mustelidos** (nombre cientifico **Mustelidae**) son una familia de l'orden d'os carnivoros, dividitos en 57 especies agrupatas en 5 subfamilias y 22 cheneros, encara que as teorías mas recients los agrupan nomás que en dos subfamilias, Lutrinae y Mustelinae. A suya primera decripción taxonomica la fació G. Fischer de Waldheim en 1817.

Actualment, se clasican taxonomicament asinas, en a clasificación mas moderna en dos subfamilias:

* Subfamilia Lutrinae:
** Chenero *[[Aonyx]]:
*** *Aonyx capensis*.
*** *Aonyx cinerea*.
** Chenero *Enhydra*:
*** *Enhydra lutris* (lataz).
** Chenero *Lontra*:
*** *Lontra canadensis*.
*** *Lontra provocax* (loira de Chile).
*** *Lontra longicaudis*.
*** *Lontra felina*.
** Chenero *Lutra*:
*** *Lutra lutra* (loira u lodriga).
*** *Lutra sumatrana* (loira de Sumatra).
** Chenero *Hydrictis*:
*** *Hydrictis maculicollis*.
** Chenero *Lutrogale*:
*** *Lutrogale perspicillata*.
** Chenero *Pteronura*:
*** *Pteronura brasiliensis*.
* Subfamilia [[Mustelinae]]:
** Chenero *Arctonyx*:
*** *Arctonyx collaris*.
** Chenero *Eira*:
*** *Eira barbara*.
** Chenero *Galictis*:
*** *Galictis vittata*.
*** *Galictis cuja*.
** Chenero *Gulo*:
*** *Gulo gulo*.
** Chenero *Ictonyx*:
*** *Ictonyx striatus*.
*** *Ictonyx libycus*.
** Chenero *Lyncodon*.
*** *Lyncodon patagonicus*.
** Chenero *Martes*:
*** *Martes americana* (fuina americana).
*** *Martes flavigula* (fuina papisora).
*** *Martes foina* (fuina de papo blanco).
*** *Martes gwatkinsii*.
*** *Martes martes* (fuina de papo amariello).
*** *Martes melampus* (fuina chaponesa).
*** *Martes pennanti*.
*** *Martes zibellina* (Martes zibellina).
** Chenero* Meles*:
*** *Meles anakuma*.
*** *Meles leucurus*.
*** *Meles meles* (taixón, taixugo u melón).
** Chenero* Mellivora*:
*** *Mellivora capensis* (ratel).
** Chenero* Melogale*:
*** *Melogale everetti*.
*** *Melogale moschata*.
*** *Melogale orientalis*.
*** *Melogale personata*.
** Chenero *Mustela*:
*** *Mustela africana* (paniquesa africana).
*** *Mustela altaica* (paniquesa de montanya).
*** *Mustela erminea* (arminio u paniquesa blanca).
*** *Mustela eversmannii* (turón d'a estepa).
*** *Mustela felipei* (paniquesa colombiana).
*** *Mustela frenata* (paniquesa andina).
*** *Mustela itatsi* (paniquesa d'o Chapón).
*** *Mustela kathiah* (paniquesa de tripa sora).
*** *Mustela lutreola* (turón negro).
*** *Mustela lutreolina* (paniquesa de Chava).
*** *Mustela nigripes* (furón de piez negros).
*** *Mustela nivalis* (paniquesa).
*** *Mustela nudipes* (paniquesa descalza).
*** *Mustela putorius* (furón).
**** *Mustela putorius furo*.
*** *Mustela sibirica* (paniquesa siberiana).
*** *Mustela strigidorsa* (paniquesa d'esquinazo rayau).
*** *Mustela subpalmata* (paniquesa echipcia).
** Chenero *Neovison*:
*** *Neovison vison* (turón negro americano).
*** *Neovison macrodon* ([[extinción|†]] [[Sieglo XIX|s.XIX]]).
** Chenero *Poecilogale*:
*** *Poecilogale albinucha*
** Chenero *Taxidea*:
*** *Taxidea taxus*.
** Chenero *Vormela*:
*** *Vormela peregusna'' (turón gazpiau).

## Referencias

## Vinclos externos
Arco de meyo punto

Un **arco de meyo punto** ye una forma d'arco emplegato en Arquitectura en o cual l'arco debuixa un semicerclo con un solo centro d'a circumferencia, y que prochectato linealment en l'espacio chenera una vuelta de canyón. Ye una d'as mas antigas formas conoixitas d'arco en l'Arquitectura europea, estendillato en o nuestro continent dende Mesopotamia a traviés de l'arquitectura griega y l'arquitectura etrusca, y s'emplega a sobén en l'arquitectura romana y en l'arquitectura romanica, que en prene cuantos elementos constructivos.
Cursas de releus (atletismo)

As **cursas de releus** son prebas d'atletismo que se fan per equipos u seleccions d'atletas, en as que un corredor fa una distancia determinada i dimpués pasa un testigo, por un regular y en prebas oficials un tubo d'aluminio u fusta, a unatro corredor y asinas dica rematar a distancia total d'a cursa fendo un numero de releus predeterminau.

As prebas oficials d'o programa olimpico son: 4x100 metros, 4x400 metros, anque tamién son oficials pero no olimpicas as de 4×200 metros, 4×800 metros y 4×1500 metros, a mas d'o dito releu sueco (con releus de 100, 200, 300 y 400 m) y a maraton por releus.

## Récords d'Aragón d'as prebas de releus
### masculins

### femenins

## Récords mundials masculins d'as prebas oficials

## Récords mundials femenins d'as prebas oficials

## Referencias

## Vinclos externos

*  Récords d'atletismo en a pachina web oficial d'a IAAF.
Diogo Freitas do Amaral

**Diogo Freitas do Amaral**, (Póvoa de Varzim o 21 de chulio de 1941 - Cascais, 3 d'octubre de 2019), estió un profesor universitario y politico portugués. militant d'o *[[Partido do Centro Democrático Social]]*, estió cuantas vegatas ministro en Gubiernos d'o suyo partiu, y estió Primer ministro de Portugal (interín) succedendo a Francisco Sá Carneiro (qui morió mientres o suyo mandato) dende o 4 d'aviento de 1980 dica o 9 de chinero de 1981.
Vasuera

A **vasuera** u **vasura** (d'o latín *versūra*, de *verrĕre*, escobar) ye tot material considerato como repui y que ye menester eliminar. A vasuera ye un producto d'as actividaz humanas a o cual se le considera de valura igual a zero. No necesariament ha de fer pudor y estar repugnant y indeseyable; ixo pende de l'orichen y composición d'ista.

Por un regular se gosa meter en puestos previstos ta a recolección ta estar canalizata a verteders u atros puestos habilitatos ta istos menesters. Actualment, se fa servir iste termin ta decir a aquella fracción de *repuis* que no son aproveitables y que por lo tanto habría d'estar tractata y disposada pa evitar problemas sanitarios u ambientals.

## Se veiga tamién
* Correu vasuera.

## Referencias
Orléans

**Orléans** ye una ciudat en o departamento francés de Loiret (en ye a suya capital), rechión d'Occitania (tamién en ye a capital), districto d'Orléans (tamién en ye a capital) y capital de 4 cantons: cantón d'Orléans-1, cantón d'Orléans-2, cantón d'Orléans-3 y cantón d'Orléans-4 y parti d'o cantón de la Ferté-Saint-Aubin.

A suya población ye de 113.234 habitants (2007) en una superficie de 27,48 km², con una densidat de población de 4.120,60 hab/km².

## Historia
Orleans corresponde con l'antiga *Cenabum*, ciudat d'os galos carnutz. En l'anyo 52 aC Chulio César la destruyió. En tiempos d'Aurelián fue refundada con o nombre d*'Aurelianorum*. En l'anyo 451 Atila saqueyó a ciudat.

## Demografía

## Administración
### Alcaldes

## Toponimia
O toponimo provién d'o latín *Aurelianorum*, fendo referencia a l'emperador Aurelián. En a "Cronica de los Conquiridors" figura como *Orliens*:

*Orliens* ye tamién l'apelliu d'una familia d'artistas escultors uescans d'o sieglo XVI:

## Vinclos externos

*  Pachina web oficial municipal d'Orléans.
Giovanni di Bernardo Rucellai

**Giovanni di Bernardo Rucellai** (cal no confundir-lo con Giovanni di Paolo Rucellai), naixiu de Florencia (Republica de Florencia, hue Italia) o 20 d'octubre de 1475 y muerto en Roma (Estaus Pontificios, hue Italia) o 3 d'abril de 1525, estió un escritor y dramaturgo italiano d'o Renaiximiento, fillo de l'humanista Bernardo Rucellai (yera asinas miembro d'a familia Rucellai) y d'a suya muller Nannina de Medici, chermana de Lorenzo de Medici (d'a familia Medici).
Aelbert Cuyp

**Aelbert Cuyp** (u **Albert Cuyp** u **Aelbrecht Cuyp** u **Aelbert Jacobsz Cuyp** u **Albert Jacobsz Cuyp** u **Aelbrecht Jacobsz Cuyp**), naixito de Dordrecht (Republica d'as Provincias Unitas, hue Países Baixos) o 20 d'octubre de 1620 y muerto en ixa mesma ciudat, a on fue apedacato o 15 de noviembre de 1695, estió un pintor neerlandés d'o Sieglo d'Oro neerlandés, fillo d'o pintor Jacob Cuyp y miembro d'una familia de pintors d'a suya ciudat natal.

## Galería d'imáchens

Imachen:Aelbert Cuyp - Paisaje con las ruinas de la Abadía de Rijnsburg.jpg|Paisache con as enrunas d'o monesterio de Rijnsburg. (Museu Nacional d'Artes Polidas, Buenos Aires, Archentina).
Imachen:Aelbert Cuyp - The Maas at Dordrecht - Google Art Project.jpg|(National Gallery of Art, Washington, DC, Estaus Unius).
Imachen:Aelbert Cuyp Avenue at Meerdervoort.jpg|(Colección Wallace, Londres, Reino Uniu).
Imachen:Aelbert_Cuyp_-_Cows_in_the_Water_-_WGA5830.jpg|(Museu d'Artes Polidas, Budapest, Hongría).
Imachen:Aelbert Cuyp Graphic Herdsman with Cows by a River.jpg|(The National Gallery, Londres, Reino Uniu).
Imachen:Aelbert Cuyp Grey Horse in a Landscape.jpg|(Museo Boymans Van Beuningen, Rotterdam, Países Baixos).
Imachen:Aelbert Cuyp View of Dordrecht.jpg
Imachen:Ships Tossed in a Gale 1640s Aelbert Cuyp.jpg|(Museu d'o Louvre, París, Francia).


## Vinclos externos

*  Aelbert Cuyp en o a pachina web d'o Rijksmuseum.
Estanislau Leszczyński

**Estanislau I de Polonia** (tamién conoixito como **Estanislau I Leszczyński**; en lituano *Stanislovas Leščinskis*, en polaco *Stanisław Leszczyński*), naixito de Lviv (Republica d'as Dos Nacions, hue Belarrusia) o 20 d'octubre de 1677 y muerto en Lunéville (Ducau de Lorena, hue Lorena en Francia) o 23 de febrero de 1766, estió un noble pololaco d'a familia Leszczyński que succedió como rei d'a Republica d'as Dos Nacions (Polonia-Lituania) a Augusto II l'1 de setiembre de 1704 dica o 8 de chulio de 1709, cuan li succedió unatra vegata o mesmo Augusto II. Dimpués d'a perdua d'o trono francés se convertió dende o 9 de chulio de 1737 dica a suya muerte en duque de Lorena y duque de Bar. Una d'as suyas fillas, María Leszczyńska, se convertió en reina de Francia por o suyo matrimonio con Loís XV de Francia.

## Vinclos externos
Béla Lugosi

**Béla Lugosi** u **Bela Lugosi** (nombre artistico de **Béla Ferenc Dezső Blaskó**, naixito de Lugos (Imperio Austrohongaro, hue en Rumanía) o 20 d'octubre de 1882 y muerto en Los Angeles (California, Estaus Unius) o 16 d'agosto de 1956, estió un actor hongaro, activo en o mundo d'o cine dende meyatos d'os anyos 1910, en zaguerías d'a Primera Guerra Mundial (a on luitó en as filas de l'Exercito austrohongaro), en primeras en o cine alemán y poco dimpués en o cine estausunidense.

Partecipó como actor en muitas cintas, destacando por as suyas interpretacions d'o personache d'o conte Dracula, como en a cinta *[[Dracula (cinta de 1931)|Dracula]]* (1931, Tod Browning).

## Vinclos externos

*  Béla Lugosi en IMDb.
*  Béla Lugosi en Internet Broadway Database.
*  Béla Lugosi en Allmovie.
*  Béla Lugosi en Find A Grave.
Sueus

:*Iste articlo ye sobre l**antigo pueblo*' chermanico. No entivocar-se con os actuals habitants de Suabia, os suabios.*

*'Sueus*' ye a denominación que han recibito bels pueblos [[pueblos chermanicos|chermanicos]] occidentals, destacando-ne os sueus que facioron part d'os [[alamans]] y que daron nombre a [[Suabia]] y os que emigroron con [[vandalos]] y [[alanos]] pa establir-sen en a [[Gallaecia]].

== Os sueus en Hispania ==

Os sueus, [[vandalos]] y [[alanos]] entroron en [[Hispania romana|Hispania]] en a santmigalada de l'anyo [[409]] por [[Roncesvals]]. y pactoron un *foedus* con un rebel romano dito [[Cheroncio]] que controlaba part d'a [[Provincia Tarraconense|Tarraconene]]. Cuan Cheroncio fue derrotato en l'anyo [[411]] os sueus, vandalos y alanos se repartioron a peninsula y los sueus y vandalos [[asdingos]] se quedoron con part d'a [[Gallaecia]]. Entre os anyos [[416]] y [[418]] os visigodos intervinioron en Hispania pa tornar-ie l'autoridat romana, os vandalos y alanos fuoron vencitos y habioron d'emigrar t'Africa, pero a los sueus lis cedioron a Gallaecia en calidat de *foederati''

O Reino Sueu fue conquiesto por os visigodos d'o Reino de Toledo.

En a Cronica de Sant Chuan d'a Penya los mencionan una sola vegata:

## Referencias

## Vinclos externos
Chepidas

Os **chepidas** estioron un pueblo chermanico oriental que en o periodo d'as primeras invasions barbaras s'establioron en l'actual Transilvania. Estioron sozmesos a los hunnos dica a muerte d'Atila y dimpués se n'independizoron formando un reino que duró dica a invasión d'os avaros.

## Mencions en fuents aragonesas
En a traducción herediana d' "Historia Romana" son mencionatos como *gepidas*:

En a "Cronica de los Conquiridors" son mencionatos como *gipidas*:

S'ha de recordar que en a grafía medieval o fonema palatal africato xordo de l'actual **[[ch]]** se representaba con una **g** debant de **i** o **e**.
Lucien Van Impe

**Lucien Van Impe**, naixito de Mere (hue en Espe-Mere, Flandres Oriental, Belchica) o 20 d'octubre de 1946, ye un antigo ciclista belga, activo dende 1969 dica 1987, y que continó a suya carrera esportiva como director de cuantos equipos ciclistas (en a temporada 2010 ye director esportivo d'o Verandas Willems). Mientres a suya carrera de corredor ganó una gran vuelta, Tour de Francia (1976), a mas de 8 victorias en atras clasificacions en grans vueltas, como a Montanya en o Tour de Francia (1971, 1972, 1975, 1977, 1981, 1983), y a Montanya en o Giro d'Italia (1982, 1983), 9 victorias d'etapa en grans vueltas y o Campionato de Belchica de Ciclismo en rota (1983).

## Vinclos externos
*  Biografia esportiva de Lucien Van Impe.
Margarida Xirgu

**Margarida Xirgu** (**Margarida Xirgu i Subirà**), naixita de Molins de Rei (Baixo Llobregat, Catalunya) o 18 de chunio de 1888 y muerta en Montevideo (Uruguai) o 25 d'abril de 1969, estió una actriz catalana, activa en os escenarios dende primerías d'os anyos 1900 (profesionalment, dende meyatos d'ixa mesma decada). Trebaló en obras teatrals en catalán dica primerías d'os anyos 1910, cuan dimpués d'establir a suya propia companyía teatral pasó a actuar en castellano fendo una chira por America d'o Sud. Cuan prencipió a Guerra Civil espanyola yera fendo una chira en Sudamerica, y en rematar a guerra con a victoria franquista no tornó a Espanya, por a suya ideolochía republicana (teneba muita amistat con Manuel Azaña, Federico García Lorca y atros intelectuals republicanos), exiliando-se en Uruguai y nacionalizando-se ciudadana d'ixe país, a on morió. En 1988 a Cheneralidat de Catalunya demanó o retorno d'as suyas despullas, que fuoron apedacatas en a suya localidat natal.

## Vinclos externos

*  Margarita Xirgu en IMDb.
*  «Margarida Xirgu, el teatre» (audio). *l'Arxiu de la Paraula*. Ateneu Barcelonès, 2014.
Joseph Decaisne

**Joseph Decaisne** (**Decne.** en abreviatura d'autor en clasificación cientifica), naixito de Bruselas (Belchica) o 7 de marzo de 1807 y muerto en París (Francia) o 8 de febrero de 1882, estió un botanico belga, encara que desembolicó toda a suya carrera cientifica en Francia, a on inició a suya carrera en o *[[Muséum National d'Histoire Naturelle]]*. En 1854 partecipó en l'establimiento d'a *Sociedat Botanica de Francia*.

## Vinclos externos
Cronica de los Conquiridors

La **Cronica de los Conquiridors** ye una compilación historica empentata por Chuan Ferrández d'Heredia y que representa una prebatina d'escribir una "Historia Universal". Ye un conchunto de biografías y consta de dos partitas, la primera se refiere a los personaches ilustres de l'antiguedat oriental, y la segunda, a los grans conquiridors d'Europa Occidental dende Marco Antonio dica Chaime I d'Aragón y Ferrando III de Castiella.

Las principals fuents que consultó estioron Plutarco, Trogo Pompeyo, Tito Livio, Suetonio y Pavlo Orosio.

## Referencias

## Bibliografía
*Eduardo Vicente de Vera *El aragonés: Historiografía y Literatura*, Zaragoza, Mira editores, 1992.
Reino de Portugal

O **reino de Portugal** ye a forma politica que tenió Portugal dende o suyo establimiento a partir de l'antigo condau de Portugal en 1139 por Alifonso I de Portugal dica la revolución de 5 d'octubre de 1910 que proclamó a Republica (a Primera Republica Portuguesa) rematando-se asinas con a monarquía de Manuel II de Portugal. A suya capital primera estió en Coimbra dica 1255, ta estar dimpués en Lisbona (encara que en 1808-1821, mientres as Guerras napoleonicas, a capital se treladó ta Rio de Janeiro, cuan Brasil feba parte de l'imperio portugués).

## Se veiga tamién
* Imperio portugués.
* Lista de reis de Portugal.
Onda (fisica)

:*Iste articlo tracta sobre as ondas en *'fisica**. Ta atros usos se veiga [[Onda (desambigación)]]''


En [[Fisica]], una **onda*' (d'o [[latín]] * \psi(\vec{r},t) . Matematicament se diz que dita función ye una onda si verifica a ecuación d'ondas:

:\nabla^2 \psi (\vec{r},t) = \frac{1}{v^2} {\partial^2 \psi \over\partial t^2}(\vec{r},t) 

a on que *v* ye a velocidat de propagación d'a onda. Por eixemplo, bellas perturbacions d'a presión d'un medio, ditas sonito, verifican a ecuación anterior, encara que bellas ecuacions no lineals tamién tienen solucions ondulatorias, por eixemplo, un solitón.

## Referencias
Batalla de Trafalgar

A **batalla de Trafagalgar** estió una batalla naval escaicita o 21 d'octubre de 1805 en Cabo Trafalgar (Oceano Atlantico, en as costas d'Andalucía), mientres as Guerras napoleonicas, en a cual luitoron as armatas d'una man d'o Reino Uniu (mandata por Horatio Nelson) y d'atra man d'o Primer Imperio Francés (mandata por Pierre Charles Silvestre de Villeneuve, que mandaba también o conchunto) y d'Espanya (mandata por Federico Gravina). A batalla remató con una victoria decisiva de l'Armata britanica, que disipó o periglo d'una invasión francesa d'a isla de Gran Bretanya trescuzando a Canal d'A Manga, en continar a superioridat naval britanica (que en realidat continó mientres tot o sieglo XIX). En a batalla morioron 449 britanicos (incluyindo-ie a o suyo chefe, l'almirant Horatio Nelson) y mas de 3.000 franco-espanyols, incluyindo-ie destacatos marins espanyols como Dionisio Alcalá Galiano, Cosme de Churruca u Francisco Alcedo y Bustamante. L'almirant francés, Pierre Charles Silvestre de Villeneuve, se convertió en presonero d'os britanicos, recuperando a suya libertat en 1806, ta suicidar-se antis de tornar a París.

## Vinclos externos
Ostrogodos

Os **ostrogodos** estioron un pueblo chermanico oriental, os godos que viviban mas a l'este en un aria d'estepas en as dos marguins d'o río Dniéper. Enta l'anyo 370 os hunnos encomenzoron a presionar-los y quedoron dividitos, con a mayoría sozmesa a los hunnos y bels grupos independients que presionaban as mugas de l'Imperio Romano. Dimpués d'a desaparición de l'amenaza d'os hunnos y d'a caita de l'Imperio Romano d'Occident os ostrogodos creyoron un reino en Italia. O Reino Ostrogodo d'Italia duró dica tiempos de Chustinián I, que remató con ixa entidat politica con a Guerra Gotica. Os ostrogodos tenioron una cristianización primerenca y se convertioron en arrianos. Os ostrogodos destacaban en o combate a caballo.

## Referencias
Francesc Macià

**Francesc Macià i Llussà**, naixito de Vilanova i la Geltrú (Garraf) o 21 d'octubre de 1859 y muerto en Barcelona (Barcelonés) o 25 d'aviento de 1933, estió un militar y politico catalán d'ideolochía nacionalista, President d'a Cheneralidat de Catalunya en 1932, cuan se restablió ixe organismo derogato en 1714 con os *[[Decretos de Nueva Planta]]*, dica a suya muerte.

Formato en l'Academia d'Incheniers Militars de Guadalachara, plegó como militar dica o ran de tenient coronel, encara que albandonó l'Exercito espanyol dimpués d'os *[[Feitos d'o ¡Cu-Cut!]]* en 1905, cuan bellos oficials asaltoron y cremoron a redacción d'o semanario satirico *[[¡Cu-Cut!]]* que heba satirizato a suya actitut. Macià prencipió asinas a suya carrera politica en as filas de *[[Solidaritat Catalana]]*, estando esleito deputato en o Congreso d'os Deputatos. En 1919 establió *[[Federació Democràtica Nacionalista]]* t'arreplegar o catalanismo mas radical, y en 1922 establió *[[Estat Català]]*.

En 1926, Macià organizó o complot de de Prats de Molló, ta prebar de dentrar militarment en Catalunya y proclamar-ne a independencia, encara que o complot fracasó. Macià establió en l'exilio o *[[Partit Separatista Revolucionari de Catalunya]]*, y tornó a Catalunya dimpués d'a cayita d'a dictadura de Primo de Rivera. O 22 de febrero de 1931, s'adhibió, con *[[Estat Català]]*, a la creyación d' *[[Esquerra Republicana de Catalunya]]*. Dimpués d'a victoria republicana en as eleccions municipals en abril de 1931, Francesc Macià proclamó dende o Palacio d'a Cheneralidat a *Republica catalana aintro d'una federación de republicas ibericas* interpretando o *[[Pacto de Sant Sabastián]]* sinyato con atras fuerzas politicas catalanas, poquetas horas antis de que Manuel Azaña proclamase en Madrit a Segunda Republica Espanyola. Dimpués d'unas negociacions, alcordoron o restablimiento d'a Cheneralidat de Catalunya, organo que heba estat suprimito en rematar a Guerra de Succesión espanyola en 1714 con a redota d'o pretendient d'a Corona d'Aragón y l'aprobación d'os *[[Decretos de Nueva Planta]]* por Felipe IV d'Aragón.

Estió uno d'os impulsors d'o Estatuto d'autonomía de Catalunya de 1932, y se convertió en o primer President d'a restablita Cheneralidat de Catalunya en ganar as eleccions de 1932. Morió o 25 d'aviento de 1933, en a ciudat de Barcelona.

## Vinclos externos
François Truffaut

**François Roland Truffaut**, naixito de París (Isla de Francia) o 6 de febrero de 1932 y muerto en Neuilly-sur-Seine (Isla de Francia) o 21 d'octubre de 1984, estió un actor, director cinematografico y guionista francés, activo en o cine francés dende meyatos d'os anyos 1950 y con cuantos premios recibitos mientres a suya carrera cinematografica.

D'entre a suya filmografía como director, se puet destacar as cintas *[[Les Quatre Cents Coups]]* (1959, con Jean-Pierre Léaud, Claire Maurier, Albert Rémy), *[[Tirez sud le pianiste]]* (1960, con Charles Aznavour, Marie Dubois, Nicole Berger), *[[Jules et Jim (cinta)|Jules et Jim]]* (1962, con Jeanne Moreau, Oskar Werner y Henri Serre), *[[Fahrenheit 451 (cinta de 1966)|Fahrenheit 451]]* (1966, con Oskar Werner, Julie Christie y Cyril Cusack), *[[Baisers volés (cinta de 1968)|Baisers volés]]* (1968, con Jean-Pierre Léaud, Claude Jade y Delphine Seyrig), *[[Domicile conjugal (cinta de 1970)|Domicile conjugal]]* (1970, con Jean-Pierre Léaud, Claude Jade y Daniel Ceccaldi), *[[La Nuit américaine (cinta)|La Nuit américaine]]* (1973, con Jacqueline Bisset, Jean-Pierre Léaud y Jean-Pierre Aumont) *[[L'amour en fuite]]* (1979, con Jean-Pierre Léaud, Claude Jade y Marie-France Pisier) u *[[Le dernier métro]]* (1980, con Catherine Deneuve, Gérard Depardieu y Heinz Bennent).

## Vinclos externos

*  François Truffaut en IMDb.
*  François Truffaut en Find A Grave.
*  François Truffaut en Allmovie.
*  François Truffaut en Turner Classic Movies.
Pleurodeles

***Pleurodeles*** ye un chenero d'anfibios urodelos d'a familia Salamandridae, que incluye a tres especies que s'estendillan por Africa d'o Norte y a cuenca d'a mar Mediterrania.

## Especies
* *[[Pleurodeles nebulosus]]* - en o norte d'Alcheria y ueste de Tunicia.
* *[[Pleurodeles poireti]]* - en Alcheria.
* *[[Pleurodeles waltl]]* - en a peninsula Iberica y Marruecos.

## Vinclos externos

## Referencias
Metz

**Metz** ye una ciudat y comuna francesa, capital d'o departamento francés de Mosela, d'a rechión de Gran Este, d'o districto de Metz y de tres cantons: cantón de Metz-1, cantón de Metz-2, cantón de Metz-3 y cantón de Metz-4.

A suya población ye de 127.497 habitants (2010) en una superficie de 41,94 km², con una densidat de población de 3.040,01 hab/km².

## Demografía

## Administración
### Alcaldes

## Vinclos externos

*  Pachina web oficial municipal de Metz.

## Referencias
Norman Jewison

**Norman Frederick Jewison**, naixiu de Toronto (Ontario, Canadá) lo 21 de chulio de 1926, ye un actor, director y productor cinematografico canadiense, activo en o cine canadiense y en o cine estausunidense dende primerías d'os anyos 1960.

D'entre a suya filmografía como director, se puet destacar as cintas *[[Send Me No Flowers]]* (1964, con Rock Hudson, Doris Day y Tony Randall), *[[The Cincinnati Kid]]* (1965, con Steve McQueen, Edward G. Robinson, Ann-Margret y Karl Malden), *[[The Russians Are Coming, the Russians Are Coming]]* (1966, con Alan Arkin, Carl Reiner y Eva Marie Saint), *[[The Thomas Crown Affair (cinta de 1968)|The Thomas Crown Affair]]* (1968, con Steve McQueen, Faye Dunaway y Jack Weston), *[[Jesus Christ Superstar (cinta)|Jesus Christ Superstar]]* (1973, con Ted Neeley, Carl Anderson y Yvonne Elliman), *[[Rollerball (cinta de 1975)|Rollerball]]* (1975, con James Caan, John Houseman y Maud Adams), *[[F.I.S.T.]]* (1978. con Sylvester Stallone, Rod Steiger y Peter Boyle), *[[A Soldier's Story]]* (1984, con Howard E. Rollins, Jr., Adolph Caesar, David Alan Grier, Denzel Washington y Robert Townsend), u *[[The Hurricane (cinta de 1999)|The Hurricane]]* (1999, con Denzel Washington, Vicellous Reon Shannon y Deborah Kara Unger).

## Se veiga tamién
* Cintas dirichidas por Norman Jewison.
* Cintas producidas por Norman Jewison.

## Vinclos externos

*  Norman Jewison en Internet Movie Database.
Chuan V de Portugal

:*Iste articlo ye sobre o rei Chuan V de Portugal; ta atros usos, se veiga *'Chuan V**''.

**Chuan V de Portugal*', naixito d'o [[palacio de Ribeira]] ([[Lisbona]]) o [[22 d'octubre]] de [[1689]] y muerto en o ixe mesmo palacio de Ribeira o [[31 de chulio]] de [[1750]], estió un [[Lista de reis de Portugal|rei]] de [[Reino de Portugal|Portugal]] dende o [[9 d'aviento]] de [[1706]] dica la suya muerte. Yera fillo d'o rei [[Pero II de Portugal]] y d'a suya muller [[María Sofía d'o Palatinato-Neuburg]], y feba parte d'a dita *Casa de Braganza''.

## Vinclos externos
Georges Brassens

**Georges Brassens**, naixito de Seta (Erau) o 22 d'octubre de 1921 y muerto en Sant Geli dau Fesc (Erau) o 29 d'octubre de 1981, estió un destacato cantaire, compositor, musico y poeta occitán en luenga francesa. Tenió muita influencia en a *[[nova cançó]]* catalana, y cuantos cantaires catalans (como Joan Manuel Serrat y Josep Maria Espinàs) versionoron bellas d'as suyas cancions. Tamién en castellano cuantas d'as suyas cancions fuoron versionatas por Paco Ibáñez.

## Vinclos externos
Sarmatas

Os **sarmatas** son un conchunto de pueblos iranicos d'as estepas euroasiaticas que en o sieglo V a.C habitaban en as cuencas baixas d'os ríos Volga y Ural, pa dimpués en o sieglo IV a.C cruzar o Don, empentar a los escitas y ixemenar-se sieglos dimpués por as estepas a lo norte d'o Caucas y d'a Mar Negra plegando dica a Cuenca Panonica. Amplos territorios d'Europa Oriental fuoron denominatos por os autors clasicos como "Sarmacia" y en tan gran aria os sarmatas se dividioron en diferents agrupacions conoixitas como aorsos, siraces, alanos, roxolans, chazigues y atras agrupacions menors como os ardagarants u os taifals. Os pueblos sarmatas estioron uns d'os principals pueblos d'as estepas d'Europa Oriental y Centro-Oriental dica a invasión d'os hunnos, invasión que fue seguita por atras invasions de pueblos d'as estepas d'orichen turquico y que empentó ta l'Imperio Romano a los pocos sarmatas no sozmesos. Os sarmatas alanos d'o sud d'Ucraína debioron ser asimilatos por os protobulgaros y atros pueblos d'as estepas. Os sarmatas alanos que quedoron a lo norte d'o Caucas encara estioron un pueblo con cierta importancia en a Edat Meya y se convertioron en os osetas actuals.

## Mencions en fuents aragonesas
En a obra de Chuan Ferrández d'Heredia son denominatos como *sarmats* ("Historia Romana") u *sarmanitas* ("Cronica de los Conquiridors").

En "Historia contra los Paganos" podemos leyer *sarmatas*:

## Referencias

## Bibliografía
*  Tadeusz Sulimirski: *XII Los nómadas sármatas. (Civilizaciones extinguidas)*. Editorial Labor, S.A., Barcelona, 1975.
Arnold J. Toynbee

**Arnold J. Toynbee** (**Arnold Joseph Toynbee**), naixito de Londres o 14 d'abril de 1889 y muerto en York (Yorkshire d'o Norte) o 22 d'octubre de 1975, estió un destacato historiador britanico, con intrés por a historia comparata. Ye muit conoixito por a suya obra en 12 volumens, *A Study of History*, publicata dende 1934 dica 1961 y que ye una sintesi d'Historia Universal, encara que tamién ye autor d'atras obras destacatas. Mientres a Primera Guerra Mundial treballó ta os Servicios d'Intelichencia d'o suyo país, tornando a fer-lo mientres a Segunda Guerra Mundial.

## Referencias
Guillén IX de Piteus

:*Iste articlo ye sobre o duque Guillén IX d'Aquitania y Gascunya, conte Guillén VII de Piteus; ta atros usos, se veiga *'Guillén IX**''.

**Guillén IX de Piteus**, dito **O Trobataire**, naixito o [[22 d'octubre]] de [[1071]] y muerto o [[10 de febrero]] de [[1126]] en [[Piteus]] (hue en [[Francia]]), estió un noble [[Occitania|occitán]], [[Lista de duques d'Aquitania|duque]] d'[[Ducau d'Aquitania|Aquitania]], [[Lista de duques de Gascunya|duque]] de [[Ducau de Gascunya|Gascunya]] y [[Lista de contes de Piteus|conte]] de [[Condato de Piteus|Piteus]] (iste zaguero, como **Guillén VII'''). Succedió en 1086 a su pai a la suya muerte, y yera fillo de Guillén VIII d'Aquitania y d'a suya muller Hildegarda de Borgonya, estando asinas miembro d'os Ramnulfidas. Estió pai d'Agnés de Piteus, reina consort d'Aragón por o suyo matrimonio con Remiro II d'Aragón.

## Referencias
Arana (Bermeu)

:*Iste articlo ye sobre o *'barrio** d'Arana en Bermeu, ta atros usos, se veiga **Arana**''.

**Arana*' ye un [[barrio]] d'o [[municipio]] de [[Bermeu]] en ([[Bizcaya]]). O barrio se troba dividito en dos partis, d'una man l'Arana antiga y d'atra Kaboa.

== Caserios ==
Os caserios (*Baserriak'' en basco) d'o barrio de Arana son os siguients: Itsasgane, Grandene, Txankane, Etxebarri (on hue ye a escuela), Itsasalde, Patxotene, Azatarrotxu, Etxerre, Azatarro, Landabaso, Arana, Aranburu, Gibele, Flores, Iturrondo, Beitegi, Marinone, Kasakane, Santakruz, Aborta, Gorostadi, Madari,, Muskerritxune, Sartzalleku, Peruarezti, Albarezenebekoa, Albarezenegoikoa, Iturrieta, Talaiepe, Bidekoetxe, Bekoetxe y Erdikoetxe.

### Caserios dispareixitos
Atxagane, Altamira, Juliane, Piezatetxe, Goikoetxe y Grandene.

## Vinclos externos
*  Pachina web d'o concello de Bermeu.
Artika

**Artika** ye un barrio rural de Bermeu (Bizcaya), formato prencipalment por *[[caserío]]s*. D'antis mas, a o canto d'o río, que porta o mesmo nombre, bi heba molins y fargas.

## Caseríos
Os *[[caserío]]s* (*Baserriak* en basco) d'o barrio d'Artika son os siguients: Utzuene, Beledroene, Mazaleriaga (huei convertita en mansión moderna), Txukene, Santierrotane, Txominantone, Poiu, Garalde, Artiketxe, Landa, Fandangoene, Paskualetxe, Arreta, Bengoetxe, Irabiene, Tranpa, Torre, Kafranka, Akerrota, Atxoaren, Erramuene, Olaerrota, Enparan, Zulueta, Zuluetatxu, Frantzuene, Nafarrolabekoa, Nafarrolaerdikoa, Nafarrolagoikoa, Tribiz, Urkisarri, Ezkiagagoikoa y Ezkiagabekoa.

### Caseríos desapareixitos
Etxetxubarri y Magerine.

## Vinclos externos
*  Pachina web d'o concello de Bermeu.
Bateauguas

Un **bateauguas** u **bateaguas** ye una ferramienta portable ta guardar-se d'a plevia u cualsiquier altra forma de precipitacions. El solen formar una cubierta de material plastico montada sobre un esqueleto de barretas articulables sobre un gayato central, feito de madera u metal. Cualques versions d'iste utensilio mesmo s'emplegan ta guardar-se d'o sol, en recibindo alavez o nombre de parasols.

## Se veiga tamién
* Plevia
* Nieu
* Pedrisco

## Notas


## Referencias

## Vinclos externos
Escitas

Os **escitas** estioron un antigo pueblo iranico d'as estepas euroasiaticas que en o sieglo V aC viviban en as estepas a lo norte d'a Mar Negra y a l'ueste d'o río Don, d'on heban forachitau a los cimerios. Guerrers escitas combatioron en Orient Meyo a favor de l'Imperio Asirio y contra os medans. Os escitas fuoron dimpués forachitatos d'as estepas entre o Don y o Danubio por os sarmatas dende o sieglo IV y emigroron ta Dobrucha y Crimea, a on que rematoron asimilaus por atros pueblos. O Reino Scita de Neapoli fundau a zaguers d'o sieglo II a.C estió a zaguera entidat politica de importancia que tenioron os escitas.

Como etnonimo o termin "escita" tamién s'ha feito servir pa denominar a pueblos iranicos d'as estepas d'Ucraína, Rusia y Asia Central de cultura similar y a zona d'estepas euroasiaticas occidentals tierras conoixidas como en conchunto como Scitia en l'antiguedat. A sobén o termin "escita" se refiere a los invasors nomadas d'ixas zonas como os *saka* u saces que arriboron en a India. Scitia tamién se fa servir en fuents antigas con o sentiu de tierras d'o marguin d'o mundo conoixito, y con ixa acepción tamién se troba en fuents medievals. Precisament en a obra d'Heredia o termin "escita" fa referencia a cualsiquier pueblo invasor d'as estepas encara que siga d'orichen turquico como por eixemplo os pacinacos, que son calificatos como *una generación de los escitas* en o "*[[Libro de los Emperadors]]*". En o capítol dedicau a Atila d'a "*[[Cronica de los Conquiridors]]*" confunden a los esciros con os *escitas*.

## Referencias
Arrianismo

L**'arrianismo** ya a doctrina d'o bispe Arrio (256-336), qui enta l'anyo 318 ixemenó a suya oposición a lo concepto de trinidat, negando que no bi ha tres personas en dios y no bi n'ha d'atra que o Pai. Afirma tamién que Chesucristo no ye divín y que fue creyato por Dios pa que lo aduyase en o suyo plan.

En l'anyo 320 Aleixandre, o bispe d'Aleixandría convoca un sinodo que excomulga a Arrio por hereche. Manimenos l'arrianismo como doctrina sencilla s'estendilla por a part oriental de l'imperio a escape, sobre tot en a población humil, labradors, pastors, siervos y soldatos.

En l'anyo 325 Constantín convoca o concilio de Nicea, que condena l'arrianismo. Manimenos Constancio II, o fillo de Constantín refirmó a l'arrianismo y bi habió emperadors arrianos. Teodosio I persiguió l'arrianismo.

O Concilio de Costantinoble de l'anyo 381 significó a muerte oficial de l'arrianismo en territorio imperial, quedando ya con pocos seguidors. Manimenos l'arrianismo s'heba ixemenato fueras de l'Imperio Romano arribando en os pueblos chermanicos. Ulfilas cristianizó a los godos y lis introdució tamién l'arrianismo.

Os chermans que invadioron l'Imperio Romano d'Occident reintroducioron l'arrianismo, que resistió bel tiempo a lo catolicismo en los reinos que creyoron os vándalos, visigodos, ostrogodos, burgundios y longobardos: Reino Vandalo d'Africa, Reino Visigodo de Tolosa, Reino Visigodo de Toledo, Reino Burgundio, etcetera...

## L'arrianismo visigodo

Os visigodos de l'aria danubiana se convirtioron a l'arrianismo enta l'anyo 370, y permaneixioron arrianos cuan creyoron o Reino Visigodo de Tolosa y cuan emigroron a Hispania pa formar o Reino Visigodo de Toledo. A mesura que iban ocupando a Peninsula Iberica sustituiban a los bispes catolicos por bispes arrianos. O rei Amalarico, casato Clotilde, filla de Clodoveu I prebó de fer-la convertir-se a l'arrianismo, pero murió en combate con o chermano de Clotilde en Narbona.

Bi habió persecucions contra os catolicos con os reis Teudis, Teudiselo y Achila, y a mayor tensión entre catolicos y arrianos se produció en o reinato de Leovichildo, en o que bi habió una revuelta catolica dirichita por o suyo fillo Hermenechildo.

O rei Recaredo, aconsellato por Sant Leandro veyió convenient a conversión d'os visigodos a lo catolicismo y unir a visigodos arrianos y hispanorromanos catolicos. Convocó o III Concilio de Toledo en l'anyo 587, abchuró de l'arrianismo y establió l'arrianismo como relichión oficial. Manimenos quedoron visigodos que se resistiban a convertir-se a lo catolicismo.

## Referencias
Paz de Westfalia

Se conoix en con o nombre de **Paz de Westfalia** u (impropiament) **Tractau de Westfalia** u **Tractaus de Westfalia** a un conchunto de tractaus internacionals sinyaus entre mayo y octubre de 1648 en as ciudaz d'Osnabrück y Münster, con os cuals rematoron d'una man a Guerra d'as Trenta Anyadas (1618-1648) en o Sacro Imperio Romano Chermanico y, d'atra man, a Guerra d'as Ueitanta Anyadas (1568-1648) entre Espanya y as Provincias Unidas.

En as negociacions y en as sinyaturas d'os tractaus prenió parte Ferrando III d'o Sacro Imperio Romano Chermanico, en representación d'os Habsburgo, y yeran representaus Espanya, o reino de Francia, Suecia y as Provincias Unidas, amás d'os suyos respectivos aliaus entre os prencipes y ciudaz libres d'o Sacro Imperio Romano Chermanico.

Os tractaus concretos que se i incluyen son:

* Paz de Münster, sinyada entre as Provincias Unidas y o Reino d'Espanya o 30 de chinero de 1648, ratificada o 15 de mayo.
* Dos tractatos complementarios d'o 24 d'octubre de 1648:
** Tractau de Münster, entre o Sacro Imperio Romano Chermanico y Francia, amás d'os suyos respectivos aliaus.
** Tractau d'Osnabrück, entre o Sacro Imperio Romano Chermanico y Suecia, amás d'os suyos respectivos aliaus.

Iste conchunto de tractaus gosan considerar-se como l'alacet d'a moderna diplomacia, y establioron una nueva situación politica en Europa Central, basada en o concepto d'estau sobirán, y tenioron fundas consecuencias en a Historia d'Europa.

Antiparte, cal parar cuenta que ta bels historiadors tamién fa parte d'ixe conchunto de tractaus, encara que son deseparaus en o tiempo, o Tractau d'os Pireneus de 1659 entre Espanya y Francia.

## Vinclos externos
 
*  Texto d'o Tractau de Münster .
*  Texto d'o Tractau de Münster (Universidat de Yale).
*  Textos d'os tractaus d'a Paz de Westfalia.
*  A Paz de Wesffalia.
*  Mapa d'Alemanya dimpué d'a Paz de Westfalia.
*  Texto completo d'o Tractau d'Osnabrück.
*  Texto completo d'o Tractau de Münster.
Alfabeto basco

L**'alfabeto basco** (*Euskal alfabetoa* en basco), como a resta de luengas occidentals, proviene d'o alfabeto latino. Seguntes a normativa d'o 25 de noviembre de 1994 de l'Euskaltzaindia, ye formato por 27 letras:

## Referencias
Villanueva de la Sierra (desambigación)

**Villanueva de la Sierra** puet estar:

* **[[Villanueva de la Sierra]]**, un municipio extremenyo, en a provincia de Cáceres, comunidat autonoma d'Extremadura y comarca de Sierra de Gata. 
* **[[Villanueva de la Sierra (Zamora)]]**, un lugar d'o municipio de Pías, en a provincia de Zamora, comunidat autonoma de Castiella y Leyón y comarca de Sanabria.
Castellcir

**Castellcir** ye un municipio catalán situato en a comarca d'o Moianès y provincia de Barcelona.

A suya población ye de 628 habitants (2009), en una superficie de 34,20 km² con una densidat de población de 18,36 hab/km².

## Cheografía
A localidat de Castellcir se troba situata a 693 metros d'altaria sobre o livel d'a mar.

D'o suyo termin municipal fan parte os lugars de Marfà, La Penyora y El Solà del Boix.

## Demografía

## Administración
### Alcaldes

## Vinclos externos

*  Pachina web oficial municipal de Castellcir.
*  Información de Castellcir en a pachina web d'a Cheneralidat de Catalunya.
*  Información de Castellcir en a pachina web d'o *[[Institut d'Estadística de Catalunya]]*.
Primer Concilio de Nicea

O **Primer Concilio de Nicea**, estió o primer concilio ecumenico celebrau en a historia d'a Ilesia Catolica que estió convocau por Constantín I por consello d'Osio de Cordoba, en Nicea (Asia la Chica). 

Encomenzó o día 19 de chunio de l'anyo 325 y duró dica o día 25 d'agosto d'ixe mesmo anyo, suposadament estió presidiu per lo bispe Osio de Cordoba y participoron 318 bispes, entre éls Sant Nicolau de Bari. 

Los suyos prencipals logros estioron l'apanyo d'a cuestión cristolochica d'a naturaleza d'o Fillo de Dios y la suya relación con Dios Padre,​ la construcción d'a primera parte d'o Simbolo niceno (primera doctrina cristiana uniforme), lo establimiento d'o complimiento uniforme d'a calendata d'a Pascua, y la promulgación d'o primer dreito canonico. Amás en este concilio l'arrianismo fue condenau.

## Bibliografía
* Mircea Eliade, Ioan P.Couliano. *Diccionario de las Religiones*. Editorial Paidós. 1991

## Vinclos externos
Batalla d'Azincourt

A **batalla d'Azincourt** u **batalla d'Agincourt** estió una batalla escaicita o 25 d'octubre de 1415 en a localidat d'Azincourt (hue en Paso de Calais, Francia), y en a cual luitoron as tropas d'o Reino d'Anglaterra, mandatas por Henrique V d'Anglaterra, contra as tropas d'o Reino de Francia, mandatas por Carlos I de Labrit (qui morió en a batalla) y Chuan II Le Meingre.

Encara que os angleses se trobaban en teoría en inferioridat de condicions (nomás que 6.000 soldatos, contra 36.000 franceses), en fer servir l'arco largo (5.000 d'os angleses yeran arquers) redotoron de raso a los franceses, fendo reblar a la caballería francesa, que tenió 6.000 caballers muertos. O resultau prencipal d'a batalla, dende o punto d'anvista d'a tactica militar, ye que con ella remata a epoca d'as batallas con emplego exclusivo de caballería de traza feudal, fendo aparición as armas que se pueden fer servir a distancia. Antiparte, como consecuencia d'a suya redota, o reino de Francia s'adedicó a millorar en ixa traza d'armas, pasando a emplegar muit poquet dimpués masivament l'artillería, desarrollo tactico d'os arquers.

Ta os angleses, ista batalla ye una batalla muit popular, d'a cual mesmo William Shakespeare en parla, en a suya obra ''Henry V.

## Vinclos externos

## Referencias
Concilio de Calcedonia

O **Concilio de Calcedonia** se fació entre o 8 d'octubre y l'1 de noviembre de l'anyo 451 en Calcedonia (Bitinia, Asia la Chica, hue un barrio d'Istambul). Estió o cuatreno concilio ecumenico y estabió a humanidat plena y a divinidat plena de Cristo u doble naturaleza de Cristo deseparatas pero sin confusión. As definicions dogmaticas d'o Concilio de Calcedonia no son reconoixitas por os monofisistas, que creyen en a doble naturaleza de Cristo pero con a humanidat y divinidat deseparatas pero confunditas.

O Concilio de Calcedonia ye mencionato en a "Grant Cronica de Espanya", compilación historica de Chuan Ferrández d'Heredia:

## Bibliografía
* Mircea Eliade, Ioan P.Couliano. *Diccionario de las Religiones*. Editorial Paidós. 1991
Johann Strauss (fillo)

:*Iste articlo ye sobre o compositor austriaco Johann Strauss (fillo); ta atros usos, se veiga *'Johann Strauss**''.


**Johann Strauss** (u **Johann Baptist Strauss** u **Johann Strauss II'''), naixito de Viena (Imperio Austriaco) o 25 d'octubre de 1825 y muerto en Viena (Imperio Austrohongaro) o 3 de chunio de 1899, estió un compositor y director d'orquesta austriaco, fillo de Johann Strauss, muit conoixito por as suyas composicions de musica de baile (polcas, valses...), encara que tamién componió Operas. As suyas composicions cal incluyir-las aintro d'o Romanticismo.

## Vinclos externos
Johann Strauss

:*Iste articlo ye una pachina de desambigación de tres personas ditas Johann Strauss; ta atros usos, se veiga *'Strauss**''.
**Johann Strauss** puet estar:

* **Johann Strauss (pai)**, un [[compositor]] [[austria]]co naixito de [[Viena]] ([[Imperio Austriaco]]) o [[14 de marzo]] de [[1804]] y muerto en [[Viena]] ([[Imperio Austrohongaro]]) o [[25 de setiembre]] de [[1849]].
* **Johann Strauss (fillo)**, un [[compositor]] [[austria]]co naixito de [[Viena]] ([[Imperio Austriaco]]) o [[25 d'octubre]] de [[1825]] y muerto en [[Viena]] ([[Imperio Austrohongaro]]) o [[3 de chunio]] de [[1899]], fillo de l'anterior.
* **Johann Strauss III''', un compositor austriaco naixito de Viena (Imperio Austrohongaro) o 16 de febrero de 1866 y muerto en Berlín (Tercer Reich) o 9 de chinero de 1939, sobrín de l'anterior.
Georges Bizet

**Georges Bizet** (conoixito asinas, encara que o suyo nombre yera **Alexandre César Léopold Bizet**), naixito de París (Isla de Francia) o 25 d'octubre de 1838 y muerto en Bougival (Yvelines, Isla de Francia) o 3 de chunio de 1875, estió un compositor francés d'o Romanticismo. Perteneixent a una familia de musicos, dentró en o Conservatorio de París cuan teneba nomás que 9 anyadas, y recibió una beca ta estudiar en Roma, encara que tornó dimpués a París, a on desembolicó a suya carrera como compositor.

## Vinclos externos
Abel Gance

**Abel Gance**, naixito de París (Isla de Francia) o 25 d'octubre de 1889 y muerto en ixa mesma capital o 10 de noviembre de 1981, estió un director cinematografico, guionista y productor cinematografico francés, pionero d'o cine mudo y activo en o cine francés dende primerías d'os anyos 1910. L'aragonés Segundo de Chomón estió uno d'os suyos colaboradors en ixas envueltas.

D'entre a suya filmografía, se puet destacar as cintas *[[Le masque d'horreur]]* (1912, con Édouard de Max, Charles de Rochefort y Florelle), *[[J'accuse (cinta de 1919)|J'accuse]]* (1919, con Romuald Joubé y Séverin-Mars), *[[La Roue (cinta de 1923)|La Roue]]* (1923, con Severin-Mars, Ivy Close y Pierre Magnier), *[[Napoléon (cinta de 1927)|Napoléon]]* (1927, con Albert Dieudonné, Antonin Artaud y Edmond Van Daële), *[[Lucrèce Borgia (cinta de 1953)|Lucrèce Borgia]]* (1953, con Martine Carol, Pedro Armendáriz, Massimo Serato y Georges Lannes), *[[J'accuse (cinta de 1938)|J'accuse]]* (1938, con Victor Francen, Line Noro y Marie Lou), *[[Vénus aveugle]]* (1941, con Viviane Romance y Georges Flamant), u *[[Austerlitz (cinta de 1960)|Austerlitz]]* (1960, con Jean Marais, Rossano Brazzi, Jack Palance, Claudia Cardinale, Vittorio de Sica, Orson Welles, Leslie Caron y Elvire Popesco).

## Vinclos externos

* Abel Gance en IMDb.
Ignacio F. Iquino

**Ignacio F. Iquino** (nombre artistico d' **Ignasi Ferrés i Iquino**, tamién conoixiu como **Ignacio Iquino**), naixiu de Valls (Alto Campo, provincia de Tarragona) lo 25 d'octubre de 1910 y muerto en Barcelona (Barcelonés, provincia de Barcelona) lo 29 d'abril de 1994, estió un director cinematografico, guionista y productor cinematografico catalán, activo en o cine espanyol dende meyaus d'os anyos 1930. Ye fillo de l'actriz valenciana Teresa Idel y d'o director d'orquesta Ramón Ferrés Musolas.

D'entre a suya filmografía, se puet citar as cintas *[[El difunto es un vivo (cinta de 1941)|El difunto es un vivo]]* (1941, con Antonio Vico, Mary Santamaría, Guadalupe Muñoz Sampedro, Luis Porredón y Paco Martínez Soria), *[[La familia Vila]]* (1950, con Barta Barri, Modesto Cid y Jesús Colomer), *[[El Judas]]* (1952, con Antonio Vilar y Manuel Gas), *[[El difunto es un vivo (cinta de 1956)|El difunto es un vivo]]* (1956, con Paco Martínez Soria, Mary Santpere y José Sazatornil), *[[Buen viaje, Pablo]]* (1959, con Maruja Bustos y José María Caffarel), *[[El primer cuartel]]* (1966, con Sergio Aparici y Juan Aymerich). Dende meyaus d'os anyos 1960 rodó en primeras cuantos *[[spaghetti western]]* (*[[Cinco pistolas de Texas]]*, *[[La diligencia de los condenados]]*, *[[Abre tu fosa, amigo, llega Sábata...]]*, *[[Ninguno de los tres se llamaba Trinidad]]* y muitas atras) y dimpués, dende los anyos 1970 y ya en zaguerías d'a suya carrera, cintas d'o primer cine erotico espanyol de zaguerías d'o franquismo, como *[[Busco tonta para fin de semana]]*, *[[Chicas de alquiler]]*, *[[Los violadores del amanecer]]*, *[[Las que empiezan a los quince años]]*, *[[La caliente niña Julieta]]*, *[[Los sueños húmedos de Patricia]]*, etc.

## Se veiga tamién
* Cintas con guión d'Ignacio F. Iquino.
* Cintas dirichidas por Ignacio F. Iquino.
* Cintas producidas por Ignacio F. Iquino.

## Vinclos externos
*  Ignacio F. Iquino en Internet Movie Database.
Cinco familias

Se conoix con o nombre de **Cinco Familias** a las cinco prencipals familias criminals d'a Mafia italoamericana en a ciudat de Nueva York (Estaus Unius) que han xalapato o crimen organizato en a ciudat. As cinco familias, baixo a control de Salvatore Maranzano, yeran responsables d'o Sistema d'a Comisión, un consello que demarcó o terreno entre as faccions previament en guerra y que gubierna as actividaz d'a *[[Cosa Nostra]]* en Estaus Unius.

O nombre d'as cinco familias ye:
* Familia Bonanno
* Familia Colombo
* Familia Genovese
* Familia Gambino
* Familia Lucchese

Belunas d'istas familias son conoixitas por nombres alternativos. Por eixemplo, a familia Colombo ye a vegadas dita *familia Profaci* (porque uno d'os suyos chefes mas famosos estió Joe Profaci).